ΓΡΑΠΤΗ ΕΡΩΤΗΣΗ E-0307/02

υποβολή: Marie Isler Bguin (Verts/ALE) προς την Επιτροπή

(11 Φεβρουαρίου 2002)

Θέμα: Η Μάλτα και οι οδηγίες για το περιβάλλον

Η Δημοκρατία της Μάλτας επισημοποίησε τηνποψηφιότητά της στην Ευρωπαϊκή Ένωση τον Ιούνιο του 1990 και την επανενεργοποίησε το Φεβρουάριο του 1999.

Όπως και οι άλλεςποψήφιες χώρες, η Δημοκρατία της Μάλτας οφείλει λοιπόν να ενσωματώσει στην εθνική νομοθεσία της όλα τα κεφάλαια που καλύπτουν το κοινοτικό κεκτημένο.

Αυτή η εναρμόνιση των κειμένων μεταξύ κρατών μελών καιποψήφιων για ένταξη κρατών επιτρέπει την εξασφάλιση της προστασίας των δικαιωμάτων καθώς και τωνποχρεώσεων των πολιτών τους και πρέπει να εγγυάται τη διαφύλαξη κάθε είδους πλούτου.

Λόγω της γεωγραφικής της θέσης (νησί μεταξύ της αφρικανικής και της ευρωπαϊκής ηπείρου), η Δημοκρατία της Μάλτας βρίσκεται ακριβώς πάνω στο πέρασμα των αποδημητικών πτηνών. Τα αποδημητικά πτηνά λοιπόν, πετώντας πάνω από τη Μάλτα, διασχίζουν την πρώτη εξωτερική συνοριακή γραμμή της διευρυμένης Ε.Ε. και του προστατευόμενου από τις κοινοτικές νομοθεσίες χώρου της.

Κατά τις διαπραγματεύσεις με την κυβέρνηση της Μάλτας για την ένταξη, η Ευρωπαϊκή Επιτροπή κατανόησε σε όλο το μέγεθός της τη σημασία που έχει η νήσος Μάλτας, εξαιτίας της στρατηγικής θέσης της, για τη μετακίνηση αυτή, καθώς και τη μοναδική της αξία όσον αφορά την ορνιθολογική βιοποικιλία που διαθέτει και για την οποία είναιπεύθυνη έναντι των κρατών μελών·

Μπορεί η Ευρωπαϊκή Επιτροπή να δώσει τη διαβεβαίωση ότι καμιά ρήτρα ή ειδική εξαίρεση, αναφερόμενη σε οποιαδήποτε τοπική κυνηγετική παράδοση, δεν θα επηρεάσει την ενσωμάτωση των κοινοτικών οδηγιών για την προστασία του περιβάλλοντος, και ειδικότερα των οδηγιών Πτηνά και Βιότοποι, από τη Δημοκρατία της Μάλτας, όταν καταστεί μέλος της Ε.Ε.·

Συμφωνεί απολύτως η Ευρωπαϊκή Επιτροπή ότι αποτελεί απαράβατη ανάγκη η προστασία του ορνιθολογικού πλούτου στα νέα αυτά σύνορα της διευρυμένης Ε.Ε.·

Απάντηση του κ. Verheugen εξ ονόματος της Επιτροπής

(13 Μαρτίου 2002)

Η Επιτροπή έχει καθορίσει γενικές αρχές για το σύνολο των διαπραγματεύσεων προσχώρησης. Οι αρχές αυτές προβλέπουν ιδίως ότι δεν μπορεί να γίνει παρέκκλιση από το κοινοτικό κεκτημένο και ότι τα μεταβατικά μέτρα πρέπει να είναι περιορισμένα σε χρόνο και σε έκταση. Κάθε αίτηση χορήγησης μεταβατικής περιόδου πρέπει, επιπλέον, να είναι δεόντως αιτιολογημένη και να συνοδεύεται με σχέδιο εφαρμογής του κεκτημένου κατά τη μεταβατική περίοδο.

Οι γενικές αυτές αρχές ισχύουν για το κεφάλαιο περιβάλλον και ιδίως για τις οδηγίες 92/43/ΕΟΚ του Συμβουλίου, της 21ης Μαΐου, για τη διατήρηση των φυσικών οικοτόπων καθώς και της άγριας πανίδας και χλωρίδας(1) (οδηγία Οικότοποι) και 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών(2). Η Επιτροπή, επομένως, συντάσσεται πλήρωςπέρ του στόχου της προστασίας των οικοτόπων και των πτηνών στη διευρυμένη Ευρωπαϊκή Ένωση, σύμφωνα με την κοινοτική νομοθεσία που ισχύει στον τομέα αυτό.

Η Επιτροπή έχει επίγνωση του γεγονότος ότι, λόγω της προνομιακής γεωγραφικής θέσης της, η Μάλτα αποτελεί ιδιαίτερα σημαντικό σημείο διέλευσης των αποδημητικών πτηνών μεταξύ της Ευρώπης και της Βόρειας Αφρικής.

Στο πλαίσιο των διαπραγματεύσεων για την προσχώρηση, η Επιτροπή ζήτησε επιπλέον πληροφορίες από τη Μάλτα για την εφαρμογή της οδηγίας Οικότοποι και θα εξακολουθήσει να παρακολουθεί την έμπρακτη εφαρμογή της. Η Επιτροπή ζήτησε επίσης από τη Μάλτα να καθορίσει λεπτομερώς το χρονοδιάγραμμα για τη μεταφορά και την εφαρμογή της οδηγίας για τη διατήρηση των άγριων πτηνών, εμμένοντας στη σημασία που αποδίδει η Ένωση για την εφαρμογή της οδηγίας. Η Επιτροπή παρακολουθεί με προσοχή την εξέλιξη της κατάστασης στον τομέα αυτό.

(1) ΕΕ L 206 της 22.7.1992.

(2) ΕΕ L 103 της 25.4.1979.